DEĊIŻJONI TAL-KUMMISSJONI
tad-19 ta' Diċembru 1995
li temenda d-Deċiżjoni 93/13/KEE li tistabbilixxi l-proċeduri għall-verifiki veterinarji fil-postijiet ta' spezzjoni mal-fruntiera tal-Komunità fuq prodotti minn pajjiżi terzi
(96/32/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/675/KEE ta' l-10 ta' Diċembru 1990 li tistipula l-prinċipji li jirregolaw l-organizzazzjoni dwar verifiki veterinarji fuq prodotti li jidħlu fil-Komunità minn pajjiżi terzi (1), kif l-aħħar emendata bl-Att ta' Adeżjoni ta' l-Awstrija, il-Finlandja u l-Isvezja, u b'mod partikolari l-Artikolu 14(1) tagħha,
Billi d-Deċiżjoni tal-Kummissjoni 93/13/KEE(2), kif l-aħħar emendata bid-Deċiżjoni 94/305/KE (3), li tistipula ċerti proċeduri għall-verifiki veterinarji f'postijiet ta' spezzjoni mal-fruntiera tal-Komunità dwar prodotti minn pajjiżi terzi
Billi, r-regoli kurrenti japplikaw għal-limiti ta' piż tal-prodotti li jkunu jinsabu fil-bagolli personali tal-passiġġieri u maħsuba għall-konsum personali għandhom jiġu aġġustati biex ikunu jieħdu akkont ta' xi sitwazzjonijiet speċifiċi fir-rigward ta' ħut maqbud bħala passatemp fin-Norveġja jew ir-Russja u mdaħħla fl-Isvezja u l-Finlandja;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Il-paragrafu li ġej għandu jiżdied ma' l-Artikolu 5 tad-Deċiżjoni 93/13/KEE:
"4. Iżda, għall-ħut maqbud bħala passatemp u mdaħħal fil-Finlandja jew l-Isvezja min-Norveġja jew ir-Russja fil-bagoll personali ta' passiġġieri għall-konsum dirett minn individwi privati, il-limitu ta' piż li għalih jipprovdi l-paragrafu 1 huwa ffissat bħala massimu ta' 15 il-Kg jew ħuta waħda jkun x'ikun id-daqs."
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fid-19 ta' Diċembru 1995.